**Dominykas Barauskas**| Asmeniniai duomenys |
| --- |
| Gimimo data | 1997 m. balandžio 18 d. (26 metai) |
| Gimimo vieta | Vilnius, Lietuva |
| Ūgis | 188 cm |
| Svoris | 78 kg |
| Klubai |
| Dabar žaidžia |  |
| **Pozicija** | gynėjas |
| Profesionalūs klubai\* |
| 2013–2018201720192019–20222022–2023 | FK Žalgiris Vilnius→ FC Stumbras *(skol.)*FK Sūduva MarijampolėFK RiteriaiFKS Stal Mielec | 08 0(0)20 0(1)03 0(0)65 0(4)07 0(0) |
| Nacionalinė komanda\*\* |
| 2021– | Lietuva Lietuva | 05 0(0) |
| \* Skaičiuojama tik pasirodymai ir įvarčiai vietinėje lygoje Duomenys 2022 m. rugsėjo 1 d..
\*\* Nacionalinės komandos pasirodymų irįvarčių duomenys 2021 m. lapkričio 16 d.. |

**Dominykas Barauskas** (g. 1997 m. balandžio 18 d. Vilniuje) – Lietuvos futbolininkas, atstovavo Lietuvos nacionalinei rinktinei.

Karjera
-------

### FK Žalgiris

2015 m. debiutavo pagrindinėje FK Žalgiris komandoje. Tiesa, aikštėje pasirodė vienintelį kartą. Paprastai žaidė dublerių komandoje.

2016 m. pagrindinėje komandoje žaidė keturis kartus. Žaidė Pirmoje lygoje už „Žalgirio" jaunimą.

2017 buvo paskolintas FC Stumbras. Šioje komandoje gavo daugiau žaidybinio laiko. Būtent su kauniečių ekipa iškovojo LFF taurę, žaisdamas prieš savo klubą (FK Žalgiris).

2018 m. grįžo į FK Žalgiris. Už vilniečių ekipą 2018 sužaidė vos trejas rungtynes (buvo traumuotas).

### FK Sūduva

2018 m. gruodžio 28 d. pranešta, kad žaidėjas keliasi į FK Sūduva Marijampolė.

2019 m. birželio 20 d. pranešta, kad sutartis su žaidėju nutraukta. Per Sūduvoje praleistą laiką A lygoje sužaidė trejas rungtynes ir du kartus žaidė LFF taurės turnyro rungtynėse.

### FK Riteriai

2019 m. liepos 3 d. pranešta, kad atstovaus „Riterių" klubui. 2019 m. už „riterių" ekipą sužaidė 14 rungtynių. Gruodžio mėn. pranešta, kad sutartis su futbolininku buvo pratęsta.

2020 m. rugpjūčio 1 d. pelnė pirmąjį įvartį atstovaudamas riterių ekipą.

2020 m. spalio 6 d. riterių klubas išplatino pranešimą, kad laikinai stabdomos treniruotės, nes vienas iš ekipos narių (*Dominykas Barauskas*) yra Covid-19 viruso nešiotojas. Pakartotinis testas buvo neigiamas, tačiau komanda izloiuota. Kitiems ekipos nariams ir su žaidėju kontaktavusiems asmenims buvo atliekami testai dėl viruso. Ekipoje užsikrėtusių asmenų nebuvo nustatyta. 2020 m. spalio 28 d. žaidėjas jau žaidė A lygos rungtynėse prieš FK Panevėžys. 2020 m. A lyga pirmenybėse Dominykas Barauskas sužaidė visus 20 susitikimų ir pasižymėjo dviem įvarčiais. (Dėl pandemijos A lygoje komandos sužaidė po 20 rungtynių.) Jis buvo vienas iš trijų žaidėjų A lygoje, kurie sužaidė visas 20 rungtynių ir nebuvo keičiamas.

2021 m. birželio 16 d. pasižymėjo solidžiu žaidimu prieš Gargždų „Bangą". Žaidėjas surinko 237 „InStat" naudingumo balus ir buvo išrinktas į simbolinę XVII (17) turo rinktinę.

2021 m. rugpjūčio 1 d. rungtynėse prieš DFK Dainava pelnė įvartį ir išlygino rezultatą (1:1), o galutinis rungtynių rezultatas 2:1 „riterių" naudai. Tai buvo pirmasis D.Barausko įvartis A lygoje 2021 m. sezone.

2022 m. birželio pradžioje pasirodė pranešimai, kad birželio 30 d. baigs galioti žaidėjo sutartis su „Riterių" klubu ir jis persikels rungtyniauti į Lenkiją.

2022 m. sezone dėl traumos sužaidė vos keturias rungtynes ir pasižymėjo pelnydamas vieną įvartį.

### Meleco „Stal"

2022 m. birželio viduryje tapo aišku, kad žaidėjas palieka „Riterių" klubą ir keliasi į Lenkiją. Nuo 2022 m. liepos 1 d. atstovaus Meleco „Stal" klubui.

2022 m. liepos 16 d. debiutavo Ekstraklasa rungtynėse prieš Lech Poznan. Pasirodė startinėje sudėtyje ir žaidė iki rungtynių pabaigos, o Mieleco „Stal" nugalėjo rezultatu 2:0.

2023 m. birželį tapo žinoma, kad paliko klubą.

2024 m. sausio 4 d. praneįta, kad futbolininkas grįžo į Lenkiją.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
| **2015** | **„Žalgiris"** | 1 | 0 |
| **2016** | **„Žalgiris"** | 4 | 0 |
|  |  |  |
| **2017** | **„Stumbras** | 20 | 1 |
|  |  |  |
| **2018** | **„Žalgiris"** | 3 | 0 |
|  |  |  |
| **2019** | **„Sūduva"** | 3 | 0 |
|  |  |  |
| **2019** | **„Riteriai"** | 14 | 0 |
| **2020** | **„Riteriai"** | 20 | 2 |
| **2021** | **„Riteriai"** | 27 | 1 |
| **2022** | **„Riteriai"** | 4 | 1 |

Spalvų reikšmės: 

     Ekipa žaidė A lygoje;

Rinktinės
---------

Jaunimo rinktinės
Debiutavo U-21 rinktinėje. 

Nacionalinė rinktinė
2020 m. buvo įtrauktas į nacionalinės rinktinės sąrašą, bet dėl pandemijos ir teigiamo testo dėl viruso į Estiją neišvyko.

Žaidėjo debiutas nacionalinėje rinktinėje įvyko 2021 m. rugsėjo 2 d. Lietuviai žaidė 2022 m. pasaulio futbolo čempionato atrankos C grupės rungtynėse prieš Šiaurės Airiją. Varžovai net 4:1 sutriuškino lietuvius.

Pasiekimai
----------

* 2017, 2018 m. LFF taurės laimėtojas

asmeniniai įvertinimai
* Išrinktas į simbolinę 2021 m. A lygos rinktinę.

Šaltiniai
---------

1. ↑  fcstumras.ltArchyvuota kopija 2018-09-18 iš Wayback Machine projekto.
2. ↑  delfi.lt: Barauskas iškovojo taurę
3. ↑
4. ↑
5. ↑
6. ↑  fkriteriai.lt: interviu su žaidėju
7. ↑
8. ↑
9. ↑   Archyvuota kopija 2020-11-20 iš Wayback Machine projekto.
10. ↑
11. ↑  alyga.lt: turo apžvalga #Statistika
12. ↑
13. ↑
14. ↑
15. ↑
16. ↑
17. ↑
18. ↑
19. ↑  Ekstraklasa: Poznanės „Lech" 0-2 Mieleco „Stal"
20. ↑  sportas.lt naujienos: apie lietuvių pasirodymus užsienyje
21. ↑
22. ↑
23. ↑  sportas.lt: interviu su D.Barausku
24. ↑  sportas.lt: Lietuva 1:4 Šiaurės Airija
25. ↑  lff.lt: Lietuva 1:4 Šiaurės Airija (aprašymas) Archyvuota kopija 2021-09-03 iš Wayback Machine projekto.
26. ↑

Nuorodos
--------

* alyga.lt (svetainė)
* SOCCERWAY
* FLASHSCORE
* Globalsportsarchive
* lietuvosfutbolas.lt